- **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

**Decizia etapei de încadrare**

Nr.DRAFTdin 08.05.2019

Ca urmare a solicitării de emitere a acordului de mediu adresate **de MUNICIPIUL Miercurea-Ciuc**, cu sediul în municipiul Miercurea-Ciuc, Piața Cetății, nr. 1 , judeţul Harghita înregistrată la Agenţia pentru Protecţia Mediului Harghita cu nr. 8431 din 20.11.2018, completată cu nr. 8651/29.11.2018, 2963/22.03.2019 în baza: Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei/şedinţelor Comisiei de analiză tehnică din data de 16.04.2019 că proiectul **„Reabilitarea terenului de lângă ștrandul municipal“** propus a fi amplasat în municipiul Miercurea-Ciuc, strada Băilor, nr.72, județul Harghita.

- nu se supune evaluării impactului asupra mediului.

Justificarea prezentei decizii:

I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

1. proiectul se încadrează în prevederile Legii nr. 292 privind evaluarea impactului anumitor proiecte publice şi private asupra mediului, anexa nr.2, pct. 13 lit. a coroborat cu 10 lit. b și pct. 12 lit. e.;
2. Justificarea potrivit criteriilor prevăzute în anexa nr.3 al Legii nr.292/2018

**1.Caracteristicile proiectului:**

***a) dimensiunea şi concepţia întregului proiect;***

În cadrul proiectului pentru îmbunătățirea mediului urban, revitalizarea orașului, se pune accent pe revitalizarea zonei urbane Băile Ciuc prin reconversia terenului neutilizat lângă Ștrandul municipal și transformarea acestuia în zonă cu funcțiune loisir public( funcțiune de agrement), având ca rezultat creșterea spațiilor verzi în municipiu, crearea unui spațiu verde flexibil-multifuncțional, conceperea unei soluții de proiectare care poate constitui o conexiune atât fizic cât și funcțional la ștrandul municipal și la existența riverană a cursului de apă de suprafață regularizat râul Olt.

Proiectul cuprinde următoarele lucrări:

Prin acest proiect se propune reabilitarea terenului existent, neutilizat, de lângă Ștrandul municipal, domeniu public cu o suprafață totală de St=19500 mp în municipiul Miercurea-Ciuc, str. Băilor, nr.72.

* demolarea clădirilor/construcțiilor existente pe amplasament în stare de degradare avansată
* curățirea terenului de deșeurile de construcții și de deșeuri municipale rezultate din activitățile trecute, aflate pe amplasament
* înlăturarea vegetației aflate în stare de conservare necorespunzătoare
* refacere acces pe amplasament cu îmbrăcăminte asfaltată S=142 mp
* construire clădire turn observator cu S=28,6 mp
* construire clădire anexă destinată pentru parcare biciclete, dotată cu grupuri sanitare și de odihnă(loc de întâlnire)cu S=205,5 mp
* amenajare teren pentru sport și agrement,limitat pe partea nordică și estică de un val de pământ, cuprinzând:

1. pista de alergare amenajată pe valul de pământ și prelungită spre nord-vest cu S=458,6 mp
2. teren de sport:tenis cu piciorul, badminton, cu S=162 mp
3. teren cu gazon natural multifuncțional( baschet,handbal,minifotbal,volei) cu S=4405 mp
4. teren cu dotări de mobilier urban(bănci,cișmele) și elemente de joacă cu S=44,29 mp

* amenajare teren între valul de pământ și limita amplasamentului pe direcția N-NE-E pentru traseul tematic-educativ “ Oltul și Flora Depresiunii”, cuprinzând:
* refacerea cadrului natural cu reconstruire de mlaștini cu S=5658,48 mp
* amenajare teren între valul de pământ și limita amplasamentului pe direcția N-V pentru traseu ciclist cu gazon
* amenajare teren pe partea vestică a amplasamentului pentru “ Play climb“ (jocuri de cățărare) prin formarea unei stâncării de la taluzul gardului spre interiorul amplasamentului și prin montarea elementelor de cățărare
* realizarea rețelei hidro-edilitare interioară , formată din:

- branșament la rețeaua stradală de apă potabilă existentă

- rețea de apă potabilă din conducta PEHD, De=25 mm, Pn6, prevăzută cu cișmele (2 buc)

- rețea de apă uzată interioară din conducta PVCKG160 de la clădirea anexă, cu evacuare în ministație de preepurare subterană compactă tip 8 L.E.AER-JET1500-P.P.E. și în bazin vidanjabil cu V=18 mc.

- dren de colectare la baza valului de pământ pe partea terenului înierbat tip gazon amenajat pentru sport și agrement, prevăzut cu cămine de vizitare, cămin colector și conducta de evacuare din PVCKG200 în zona umedă reconstruită la partea estică a amplasamentului

* Realizarea iluminatului public și branșamentelor electrice la clădiri construite
* Realizarea rețelei wifi și de supraveghere cu camera de luat vederi
* Amenajare gard

***b)Cumularea cu alte proiecte*** : Proiectul este în relație cu proiectul”Construire pistă de bicicliști în scopul accesului la terenul de lângă ștrandul municipal“ propus a fi realizat în municipiul Miercurea-Ciuc, str. Băilor, F.N.,județul Harghita, reglementat de A.P.M. Harghita prin Clasarea Notificării cu nr.8649/04.12.2018

***c) utilizarea resurselor naturale, în special a solului, a terenurilor, a apei şi a biodiversităţii:***

Utilizarea solului:

Necesarul de sol fertil pentru crearea spațiului verde aferent străzii reabilitate este cca. 101,8 mc.

Utilizarea apei:

Apa necesară pentru băut , în scop igienico-sanitar și pentru stropirea vegetației va fi preluată de la sistemul centralizat de apă potabilă a municipiului. Pentru întreținerea habitatului de mlaștini turboase și a florei specifice acestuia, amenajat în urma refacerii cadrului natural va fi utilizat și apa colectată prin sistemul de drenare realizate la baza valurilor de pământ pe partea terenului înierbat tip gazon amenajat pentru sport și agrement.

Utilizarea biodiversității

Nu este cazul, amplasamentul proiectului se situează în intravilan, iar proiectul are ca rezultat prin refacerea cadrului natural creșterea suprafeței spațiilor verzi în municipiu și crearea unui spațiu verde flexibil - multifuncțional care va cuprinde și traseul tematic-educativ” Oltul și Flora Depresiunii“

***d)Cantitatea și tipurile de deșeuri generate***

În faza de demolare/construcție pot fi generate următoarele tipuri de deșeuri:

-amestecuri de beton, cărămizi, țigle și produse ceramice, altele decât cele specificate la 17 01 06: cod 17 01 07 – în cantitate de 3552 mc

-pământ și pietre, altele decât cele specificate la 17 05 03 cod:17 05 04- cantitatea cca.1447 mc

-deșeuri municipale amestecate :cod 20 03 01 – în cantitate de cca.226 kg/lună

În faza de curățare a amplasamentului de deșeurile provenite din activitățile trecute:

-deșeuri de beton :cod 17 01 01 –în cantitate de 128 mc

-deșeuri municipale amestecate: cod 20 03 01 - în cantitate de cca. 2 mc

În faza de operare:

-deșeuri stradale: cod 20 03 03

Evidenţa gestiunii deșeurilor generate vor fi ținute conform anexei din HG nr.856/2002 de operatorul lucrărilor de desființare și de construcții,respectiv de operatorul licențiat pentru desfășurarea activității de salubrizare în municipiul Miercurea-Ciuc.

***e) poluarea și alte efecte nocive:***

*- emisii în aer*: -

*În timpul construcţiei:* conform Ghidului EMEP/EEA- versiunea actualizată în anul 2016, poluanții evacuați din sursele menționate mai sus sunt următoarele:

* Din activitățile aferente cod NFR 2 A5b Construcții și demolări:TSP,PM10,PM2,5,
* Din funcționarea utilajelor și echipamentelor mobile motorizate aferentă activității de cod NFR1.A.2.f.ii:CH4,CO,CO2,N2O,NH3,NMVOC,NOx,PM10,PM2,5,TSP
* Din activitatea de transport rutier: CO,NOX,NMVOC,CH4,N2O,NH3,PM2,5,CO2,SO2,
* Din asfaltare:NMVOC,TSP,PM10,PM2,5

*În perioada de operare:*

* Nu sunt surse de emisie în aerul înconjurător, apa caldă în scop igienico-sanitar fiind asigurată prin boiler electric.

*- zgomot*: - generat de utilaje se vor resimţi pe perioade scurte de timp,execuţia lucrărilor se vor efectua numai în timpul zilei.

Zgomotul generat de sursele potențiale se manifestă intermitent,respectiv pe durata activității care îl generează.

Depășirea nivelului de zgomot admis va fi temporară, relativ de scurtă durată și de asemenea nivel care nu va crea disconfort major pentru vecinătăți.

**f) riscurile de accidente majore și/sau dezastre relevante** pentru proiectul în cauză, inclusiv cele cauzate de schimbările climatice, conform cunoștințelor științifice: nu este cazul.

**g) riscurile pentru sănătatea umană** : Nu este cazul.

**2.Amplasarea proiectului**

**a) utilizarea actuală și aprobată a terenului :** Amplasamentul lucrării este situat în intravilanul municipiul Miercurea-Ciuc, str. Băilor,nr.72, județul Harghita, conform Certificatul de Urbanism nr. 694/29.11.2018 emis de municipiul Miercurea-Ciuc, proiectul nu va afecta situri arheologice sau monumente istorice aflate pe teritoriul municipiul Miercurea-Ciuc.

**b)bogăția , disponibilitatea, calitatea și capacitatea de regenerare relative ale resurselor naturale**(inclusiv solul, terenurile, apa și biodiversitatea) din zonă și din subteranul acestuia: nu este cazul.

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *nu este cazul.*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*-* aria geografică: redusă, a intravilanului municipiului Miercurea-Ciuc, jud. Harghita

- numărul persoanelor afectate: prin realizarea proiectului nu vor fi persoane afectate negativ.

b) natura impactului: impact pozitiv minor.

c) natura transfrontieră a impactului: nu este cazul*.*

d) intensitatea și complexitatea impactului: *-*în perioada realizării proiectului: vor rezulta deşeuri, care vor fi gestionate conform pct. 1.d.

e) probabilitatea impactului*:* mică.

f) debutul, durata, frecvența și reversibilitatea preconizate ale impactului: Impact de scurtă durată, numai în timpul executării lucrărilor de execuţie. Nu rezultă impact remanent.

g)cumularea impactului cu impactul altor proiecte existente și/sau aprobate; Nu este cazul.

**II. Motivele care au stat la baza luării deciziei etapei de încadrare în procedura de evaluare adecvate sunt următoarele:**

* proiectul propus nu intră sub incidența art.28 din Ordonanța de urgență a Guvernului nr.57/2007 cu modificări și privind regimul ariilor naturale protejate, conservarea habitatelor naturale, a florei și faunei sălbatice, fiind situat în afara perimetrelor siturilor Natura 2000 din județ.

**Condițiile de realizare a proiectului:**

a. Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele folosite în timpul executării lucrărilor.

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Refacerea mediului şi readucerea în starea iniţială a suprafeţelor afectate temporar prin realizarea proiectului.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

g. La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informațiilor puse la dispoziția autorității competente pentru protecția mediului și a publicului, revine în întregime titularului proiectului.**

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr.292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.

DIRECTOR EXECUTIV,

ing. Domokos László József

ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

Întocmit Întocmit

JÁNOSI Teréz-Rozália geogr. MIHÁLY István